ประกาศกระทรวงมหาดไทยเรื่อง การอนุญาตให้คนต่างด้าวซึ่งเป็นพยานที่สืบพยานก่อนการฟ้องคดีหรือระหว่างการดําเนินคดีกับผู้กระทําความผิดตามพระราชบัญญัติป้องกันและปราบปรามการค้ามนุษย์ พ.ศ. 2551อยู่ในราชอาณาจักรเป็นกรณีพิเศษ-------------------------------------------------------------------- อาศัยอํานาจตามความในมาตรา 5 แห่งพระราชบัญญัติคนเข้าเมือง พ.ศ. 2522 ซึ่งแก้ไขเพิ่มเติมโดยประกาศคณะรักษาความสงบแห่งชาติ ฉบับที่ 87/2557 ลงวันที่ 10 กรกฎาคม พุทธศักราช 2557 เรื่อง การแก้ไขเพิ่มเติมผู้รักษาการตามกฎหมายที่เกี่ยวข้องกับอํานาจหน้าที่ของเจ้าพนักงานตํารวจ และมาตรา 17 แห่งพระราชบัญญัติคนเข้าเมือง พ.ศ. 2522 นายกรัฐมนตรีและรัฐมนตรีว่าการกระทรวงมหาดไทย โดยอนุมัติของคณะรัฐมนตรี เมื่อวันที่ 15 มีนาคม พ.ศ. 2559 ออกประกาศไว้ ดังต่อไปนี้ข้อ ๑ คนต่างด้าวที่ได้รับอนุญาตให้อยู่ในราชอาณาจักรเป็นกรณีพิเศษ ตามประกาศนี้ หมายถึง คนต่างด้าวซึ่งพนักงานอัยการ หรือพนักงานสอบสวน พิจารณาแล้วเห็นควรให้เป็นพยานบุคคลในการดําเนินคดีกับผู้กระทําความผิดเกี่ยวกับการค้ามนุษย์ตามพระราชบัญญัติป้องกันและปราบปรามการค้ามนุษย์ พ.ศ. 2551 และเป็นพยานสําคัญแห่งคดี ได้แก่ (1) คนต่างด้าวที่ได้รับอนุญาตให้อยู่ในราชอาณาจักรเป็นการชั่วคราวตามพระราชบัญญัติคนเข้าเมือง พ.ศ. 2522 และการอนุญาตดังกล่าวสิ้นสุดลง (2) คนต่างด้าวที่เข้ามาอยู่ในราชอาณาจักรตามประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษ ซึ่งรัฐมนตรีโดยอนุมัติของคณะรัฐมนตรีอนุญาตให้เข้ามาอยู่ในราชอาณาจักรตามมาตรา 17 แห่งพระราชบัญญัติคนเข้าเมือง พ.ศ. 2522 และการอนุญาตดังกล่าวสิ้นสุดลง (3) คนต่างด้าวที่เข้าเมืองโดยผิดกฎหมายข้อ ๒ ให้พนักงานอัยการ หรือพนักงานสอบสวน ส่งความเห็นการเป็นพยานของคนต่างด้าวตามข้อ 1 และความเห็นของพนักงานสอบสวนสําหรับผู้เสียหายจากการกระทําความผิดฐานค้ามนุษย์ตามพระราชบัญญัติป้องกันและปราบปรามการค้ามนุษย์ พ.ศ. 2551 ให้สํานักงานตํารวจแห่งชาติเพื่อส่งความเห็นดังกล่าว พร้อมทั้งเสนอระยะเวลาให้อยู่ในราชอาณาจักรได้ไม่เกินหนึ่งปี และหากมีความจําเป็นตามข้อเท็จจริงแห่งคดี ให้สามารถขอขยายระยะเวลาได้ครั้งละไม่เกินหนึ่งปี ให้ปลัดกระทรวงมหาดไทยพิจารณาอนุญาตและกําหนดระยะเวลาให้คนต่างด้าวผู้นั้นอยู่ในราชอาณาจักร เพื่อใช้ในการรายงานตัวต่อนายทะเบียนอําเภอ หรือนายทะเบียนท้องถิ่น เพื่อจัดทําทะเบียนประวัติและบัตรประจําตัวตามกฎหมายว่าด้วยการทะเบียนราษฎร ตามเงื่อนไขและวิธีการที่ผู้อํานวยการทะเบียนกลางกําหนด คนต่างด้าวตามข้อ 1 ที่ประสงค์จะทํางาน ให้กระทรวงการพัฒนาสังคมและความมั่นคงของมนุษย์ กระทรวงยุติธรรม หรือสํานักงานตํารวจแห่งชาติ แล้วแต่กรณี ที่ให้ความช่วยเหลือ ดูแล หรือคุ้มครองคนต่างด้าวดังกล่าว โดยคํานึงถึงหลักมนุษยธรรม พิจารณาความเหมาะสม แล้วให้นําหลักฐานการตรวจสุขภาพและประกันสุขภาพไปรายงานตัวต่อพนักงานเจ้าหน้าที่ตามกฎหมายว่าด้วยการทํางานของคนต่างด้าวเพื่อขอรับใบอนุญาตทํางานตามเงื่อนไขที่อธิบดีกรมการจัดหางานกําหนด แต่ไม่เกินระยะเวลาตามวรรคหนึ่งข้อ ๓ การเคลื่อนย้ายคนต่างด้าวออกนอกเขตกรุงเทพมหานคร หรือท้องที่จังหวัดที่ได้จัดทําทะเบียนประวัติเพื่อการทํางาน ให้สามารถกระทําได้เมื่อกระทรวงการพัฒนาสังคมและความมั่นคงของมนุษย์ กระทรวงยุติธรรม หรือสํานักงานตํารวจแห่งชาติ แล้วแต่กรณี ที่ให้ความช่วยเหลือ ดูแล หรือคุ้มครองคนต่างด้าวดังกล่าว ได้รับอนุญาตจากปลัดกระทรวงมหาดไทยในเขตกรุงเทพมหานคร หรือผู้ว่าราชการจังหวัดในท้องที่จังหวัดอื่น โดยให้เคลื่อนย้ายคนต่างด้าวเพื่อการทํางานได้เฉพาะในเขตกรุงเทพมหานครหรือท้องที่จังหวัดที่มีเขตติดต่อกับเขตกรุงเทพมหานคร หรือท้องที่จังหวัดที่ได้จัดทําทะเบียนประวัติไว้ข้อ ๔ มิให้นํามาตรา 54 แห่งพระราชบัญญัติคนเข้าเมือง พ.ศ. 2522 มาใช้บังคับแก่คนต่างด้าวตามข้อ 1 ที่ได้จัดทําทะเบียนประวัติและบัตรประจําตัวแล้ว และได้รับอนุญาตให้อยู่ในราชอาณาจักรเป็นการชั่วคราวเพื่อรอการส่งกลับไปนอกราชอาณาจักรยังประเทศที่คนต่างด้าวนั้นมีถิ่นที่อยู่หรือมีภูมิลําเนา จนกว่าสิ้นสุดการอนุญาตหรือการอนุญาตเป็นอันสิ้นผลตามประกาศนี้ เว้นแต่ได้รับอนุญาตให้อยู่ในราชอาณาจักรตามประกาศอื่นที่ออกตามความในมาตรา 17 แห่งพระราชบัญญัติคนเข้าเมือง พ.ศ. 2522ข้อ ๕ ให้ปลัดกระทรวงมหาดไทยมีอํานาจเพิกถอนการอนุญาตให้อยู่ในราชอาณาจักรได้เป็นการชั่วคราวของคนต่างด้าวตามประกาศนี้ ในกรณีที่คนต่างด้าวดังกล่าวมีพฤติการณ์ที่ขัดต่อความสงบเรียบร้อยหรือศีลธรรมอันดีของประชาชน หรือมีพฤติการณ์น่าเชื่อว่าเป็นภัยต่อสังคม หรือจะก่อเหตุร้ายให้เกิดอันตรายต่อความสงบสุข หรือความปลอดภัยของประชาชน หรือความมั่นคงแห่งราชอาณาจักร และให้แจ้งพนักงานอัยการ หรือพนักงานสอบสวน แล้วแต่กรณี ทราบด้วยข้อ ๖ การอนุญาตให้คนต่างด้าวอยู่ในราชอาณาจักรได้เป็นการชั่วคราวตามประกาศนี้ เป็นอันสิ้นผลเมื่อคนต่างด้าวที่ได้รับอนุญาตมีกรณีอย่างใดอย่างหนึ่ง ดังต่อไปนี้ (1) ได้สืบพยานก่อนฟ้องคดีต่อศาลตามมาตรา 31 แห่งพระราชบัญญัติป้องกันและปราบปรามการค้ามนุษย์ พ.ศ. 2551 หรือสืบพยานในระหว่างการดําเนินคดี แล้วเสร็จ เว้นแต่คนต่างด้าวผู้ใดประสงค์จะทํางานอยู่ในราชอาณาจักรต่อไปให้นําความในข้อ 2 วรรคสอง มาใช้บังคับโดยอนุโลม (2) ไม่มาตามหมายเรียกของศาล พนักงานอัยการ หรือพนักงานสอบสวน และพนักงานสอบสวนได้ติดตามมาเป็นระยะเวลาพอสมควรแล้ว (3) ออกนอกเขตกรุงเทพมหานครหรือท้องที่จังหวัดโดยไม่ได้รับอนุญาตตามข้อ 3 เว้นแต่ (ก) ได้รับอนุญาตทํางานรับใช้ในบ้าน ให้เคลื่อนย้ายคนต่างด้าวออกนอกเขตกรุงเทพมหานครหรือท้องที่จังหวัดที่ได้รับอนุญาต เพื่อติดตามนายจ้าง สามีหรือภรรยาของนายจ้างไปทําหน้าที่การงานที่รับผิดชอบโดยนายจ้าง สามีหรือภรรยาของนายจ้าง และลูกจ้างจะต้องเดินทางไปด้วยกัน และต้องแสดงบัตรประจําตัวต่อพนักงานเจ้าหน้าที่ทุกครั้งที่มีการขอตรวจ (ข) เพื่อปฏิบัติตามกฎหมาย ระเบียบ ข้อบังคับ เป็นพยานศาล ได้รับหมายเรียกจากพนักงานอัยการ หรือพนักงานสอบสวน หรือเพื่อการรักษาพยาบาลหรือการบําบัดฟื้นฟูทางร่างกายและจิตใจ หรือเพื่อความปลอดภัยของพยาน โดยให้กระทรวงการพัฒนาสังคมและความมั่นคงของมนุษย์ กระทรวงยุติธรรม หรือสํานักงานตํารวจแห่งชาติ แล้วแต่กรณี ที่ให้ความช่วยเหลือ ดูแล หรือคุ้มครองคนต่างด้าวดังกล่าว จัดเจ้าหน้าที่กํากับดูแลในการเดินทางเพื่อไปดําเนินการดังกล่าว (4) ถูกเพิกถอนการอนุญาตให้อยู่ในราชอาณาจักรตามข้อ 5ข้อ ๗ เมื่อสิ้นสุดการอนุญาตหรือการอนุญาตเป็นอันสิ้นผลตามประกาศนี้ ให้คนต่างด้าวดังกล่าวอยู่ในราชอาณาจักรได้อีกสิบห้าวัน เพื่อส่งตัวให้สํานักงานตรวจคนเข้าเมืองดําเนินการส่งตัวออกนอกราชอาณาจักรตามพระราชบัญญัติคนเข้าเมือง พ.ศ. 2522 กรณีไม่สามารถส่งตัวคนต่างด้าวให้สํานักงานตรวจคนเข้าเมืองได้ทันภายในกําหนดระยะเวลาตามวรรคหนึ่ง ให้ปลัดกระทรวงมหาดไทยมีอํานาจขยายเวลาได้อีกไม่เกินสิบห้าวัน กรณีสิ้นสุดการอนุญาตหรือการอนุญาตเป็นอันสิ้นผลตามประกาศนี้ ให้กระทรวงการพัฒนาสังคมและความมั่นคงของมนุษย์ กระทรวงยุติธรรม หรือสํานักงานตํารวจแห่งชาติ แล้วแต่กรณี ที่ให้ความช่วยเหลือ ดูแล หรือคุ้มครองคนต่างด้าวดังกล่าว แจ้งสํานักทะเบียนกลาง กรมการปกครอง จําหน่ายคนต่างด้าวดังกล่าวออกจากฐานข้อมูลทะเบียนประวัติ และเรียกบัตรประจําตัวคืน ทั้งนี้ ตั้งแต่วันประกาศเป็นต้นไปผู้มีอํานาจลงนาม - ประกาศ ณ วันที่ 29 มีนาคม พ.ศ. 2559 พลเอก ประยุทธ์ จันทร์โอชานายกรัฐมนตรี พลเอก อนุพงษ์ เผ่าจินดารัฐมนตรีว่าการกระทรวงมหาดไทย